钦定古今图书集成/历象汇编/历法典/第086卷 > 《新法历书二》 > 图
## 钦定古今图书集成/历象汇编/历法典/第086卷 > 《新法历书二》 > 图

出极中至天顶即以之安高弧令以二十六度半〈从顶算〉交经圈距极五十度之限，必得乙角于赤道圈。甲角于地平，而丙角则起经圈五十度至顶依前法求也。或使乙丙五十度在子午圈，而以高弧安经圈之六十度，即乙角可在赤道

上。得丙角则反在地平，甲角则起球。求之法同前。
其六曰，以三角求诸弧，设甲角为五十九度半，乙角
为三十度，丙角为一百零三度。法转经圈于子午圈
之东或西，任取相距三十度，或五十九度半，或一百
零三度，皆以赤道弧为则，必得相应之角，在经圈过
极之处。安《高弧》亦同法。盖其交地平距北或三十、或
五十九度半，或一百零三度，必皆在地平上算，而相
应之角则在天顶。但安高弧，必先于地平取准，乃于
天顶未定之时渐起或下仪试二弧远近相交之处，
以对馀角。其法或识高弧交经圈之点于顶，而地平
上试所求角正对之弧。或用规器从高弧与经圈相
交之各点距一象限，量其二弧所距。〈必先转高弧于地平正对度〉
得合馀角，即初起之球必准，否即更移之总以试定
三角后而其弧自明矣